cyanic-selkie/wikianc huggingface dataset:
Akkadiese Ryk
4,2-kilojaarvoorval
Een teorie, bekend as die 4,2-kilojaarvoorval, skryf die agteruitgang van die streek aan die einde van die Akkadiese tydperk (en van die Eerste Oorgangstydperk ná die Ou Ryk van Egipte) toe aan ’n vinnige toename in droogte en ’n gebrek aan reënval in die antieke Nabye Ooste wat deur ’n globale, honderdjarige droogte teweeggebring is. ’n Onlangse ontleding van simulasies van klimaatmodelle dui op ’n verandering na ’n droër klimaat op ’n tydskaal wat ooreenstem met die val van die ryk.
Uitgrawings by Tell Leilan dui daarop dat die terrein verlaat is kort nadat die stad se enorme mure gebou, sy tempel herbou en sy graan gereorganiseer is. Die sand en stof daarna toon geen teken van menslike aktiwiteit nie. Grondmonsters dui op geen aktiwiteit deur erdwurms nie, ’n afname in reënval en ’n droër, winderiger klimaat. Daar is bewyse van brandmaer skape en beeste wat weens ’n droogte dood is, en van tot 28 000 mense wat die terrein verlaat het, vermoedelik op soek na natter streke. Tell Brak se grootte het met 75% gekrimp. Handel is gestaak. Nomades het hulle troppe nader aan betroubare waterbronne geskuif en hulle met die Akkadiërs laat bots. Dit lyk of die hele Midde-Ooste deur die droogte geraak is.
thumb|240px|links|’n Reliëfwerk van ’n silinderseël uit die tyd van koning Shar-Kali-Sharri, omstreeks 2200 v.C. Die afname in die landbou, wat van reën afhanklik was, het beteken die verlies van die landbousubsidies in Suid-Mesopotamië wat die Akkadiese Ryk solvent gehou het. Watervlakke in die Tigris en Eufraat het met 1,5 meter gedaal teenoor die vlak van 2600 v.C., en hoewel dit vir ’n tyd tydens die daaropvolgende Ur III-tydperk gestabiliseer het, het mededinging tussen vee- en saaiboere toegeneem.
Richard Zettler het die droogteteorie gekritiseer en daarop gewys dat die chronologie van die Akkadiese Ryk baie onseker is en dat daar nie genoeg bewyse is vir sy ekonomiese afhanklikheid van die noordelike gebiede waar Weiss en ander uitgrawings gedoen het nie.
Volgens Joan Oates lê die "teken" in die grond wat met die droogte verbind word onder die vlak van Naram-Sin se paleis. Daar is egter moontlik bewyse dat Akkadiese beheer strenger geword het ná die Brak-"voorval", soos die bou van die gefortifiseerde "paleis" self en die oënskynlike toename in Akkadiese teenoor plaaslike amptenare, en dit kan moontlik ’n weerspieëling wees van die soort onrus op die platteland wat op ’n natuurramp kon volg. Boonop het Brak steeds gefunksioneer ná die val van die Akkadiërs.
In 2019 het ’n studie deur die Universiteit van Hokkaido in Japan oor fossiele korale in Oman bewyse gelewer dat langer winterwindseisoene gelei het tot die versouting van die landerye en dus ’n drastiese afname in die verbouing van gewasse – dit kon tot ’n wydverspreide hongersnood en uiteindelik die val van die Akkadiese Ryk gelei het.
Regering
Die Akkadiese regeringstelsel het as ’n klassieke standaard gedien vir alle toekomstige Mesopotamiese state. Die ensi was tradisioneel die hoogste amptenaar van die Sumeriese stadstate. In latere tradisies het iemand ’n ensi geword deur met die godin Inanna te trou en die heersersposisie met goddelike goedkeuring te bekragtig.
thumb|200px|Soldate van die Akkadiese Ryk op die oorwinningstele van Naram-Sin, omstreeks 2250 v.C. Aanvanklik was die koninklike lugal (lu, "man" + gal, "groot") onderworpe aan die priesterlike ensi en is hy aangestel in tye van probleme, maar later het die lugal die belangrikste rol vervul: Hy het sy eie é ("huis") of "paleis" buite die tempelkompleks gehad. Teen die bewind van Mesalim is die een wat die stad Kisj beheer het, erken as šar kiššati ("koning van Kisj"), en wie ook al Kisj beheer het, is in Sumer as leier beskou, moontlik omdat Kisj naby die samevloei van die twee riviere gelê het – die leier van Kisj het dus die besproeiingstelsels van die ander stede stroomaf beheer.
Toe Sargon sy grondgebied van die "Laer See" (Persiese Golf) tot die "Hoër See" (Middellandse See) uitbrei, is hy beskou as heerser van "al die lande onder die hemel", of "van sonsopkoms tot sonsondergang", soos dit destyds in tekste genoem is. Onder Sargon het die ensi gewoonlik sy posisie behou, maar is hy beskou as ’n provinsiale goewerneur. Die titel šar kiššati is naderhand beskou as dat dit beteken "meester van die heelal".
’n Strategie wat deur beide Sargon en Naram-Sin gebruik is, is om hulle dogters, Enheduanna en Emmenanna onderskeidelik, aan te stel as hoëpriesteres van Sin, die Akkadiese weergawe van die Sumeriese maangodin, Nanna, by Ur in die verre suide van Sumer; om hulle seuns as provinsiale ensi op strategiese plekke aan te stel; en om hulle ander dogters met heersers van lande aan die rand van die ryk (Urkesh en Marhashe) te laat trou. Een so ’n geval wat aangeteken is, is van Naram-Sin se dogter Tar'am-Agade in Urkesh.
Volgens rekords van die administrasiekompleks in Brak het die Akkadiërs plaaslike mense as belastinggaarders aangestel.
Ekonomie
thumb|240px|’n Silinderseël van die skriba Kalki, met prins Ubil-Eshtar, moontlik Sargon se broer, saam met hooggeplaastes.
Die bevolking van Akkad was, nes in feitlik alle premoderne state, aangewese op die landboustelsels van die streek, wat blykbaar uit twee hoofsentrums bestaan het: die landerye van Suid-Irak, wat besproei is, en dié van Noord-Irak, wat baie reën gekry het en bekend was as die "Opperland".
In die Akkadiese tydperk het Suid-Irak blykbaar min of meer sy huidige reënval gehad van minder as 20 mm per jaar, met die gevolg dat landbou totaal en al van besproeiing afhanklik was. Voor die Akkadiese tydperk het die toenemende versouting van die grond, wat veroorsaak is deur swak gedreineerde besproeiing, meegebring dat minder koring daar geoes is, en daar is oorgeslaan na gars, wat beter in sout grond groei. Stedelike bevolkings daar het reeds teen 2600 v.C. ’n hoogtepunt bereik en die demografiese spanning was hoog; dit het net voor die Akkadiese tydperk bygedra tot groter militêre teenwoordigheid. Oorlogvoering tussen stadstate het daartoe gelei dat die bevolkingsyfer afgeneem het – dit is tydelik deur Akkad stopgesit. Dit was dié groot mate van landbouproduktiwiteit in die suide wat gelei het tot die grootste bevolkingsdigthede in die wêreld van destyds, en dit het Akkad sy militêre voorsprong gegee.
thumb|links|200px|’n Seeskulp met die naam van Rimush, koning van Kisj, omstreeks 2270 v.C. (Louvre). Dit is aan die Mediterreense kus verhandel. Die grondwatervlak was hoog in dié streek en is gereeld aangevul deur winterstorms in die opvanggebied van die Tigris en Eufraat van Oktober tot Maart, asook deur sneeu wat van Maart tot Julie gesmelt het.
Vloedvlakke, wat sedert omstreeks 3000 tot 2600 v.C. konstant was, het begin daal en teen die tyd van die Akkadiese Ryk was dit ’n halfmeter tot ’n meter laer as wat vroeër aangeteken is. Die plat grondoppervlak en weeronsekerhede het egter oorstromimgs minder voorspelbaar gemaak as in die geval van die Nylrivier. Groot oorstromings het gereeld voorgekom en dit het voortdurende onderhoud aan die besproeiingslote en dreineringstelsels genoodsaak. Boere is van Augustus tot Oktober, ’n tyd van voedseltekort, vir dié werk in regimente opgedeel. Gwendolyn Leick meen dit was Sargon se oorspronklike werk vir die koning van Kisj en dat dit hom ondervinding gegee het in die doeltreffende organisering van groot groepe mans.
Oestyd was in die laat lente en die droë somermaande. Nomadiese Amoriete uit die noordweste het hulle skape en bokke laat wei op die oorskot gewasse en laat drink van die rivier en besproeiingskanale. Hiervoor moes hulle belasting aan die tempels betaal in die vorm van wol, vleis, melk en kaas, en die tempels het die produkte aan die burokrasie en priesters uitgedeel.
In goeie jare het alles glad verloop, maar in slegte jare sou weiveld min wees, die nomades sou hulle vee in die graanlanderye laat wei en konflikte met boere het ontstaan. Dit lyk of die invoer van graan uit die noorde na die suidelike bevolkings dié probleem tydelik opgelos het, en dit het moontlik die ekonomie en groeiende bevolkings in dié streek help herstel.
Buitelandse handel
thumb|240px|Die ligging van Mesopotamië se buurlande, insluitende Elam, Magan, Dilmun, Marhashi en Meluhha. Danksy die gunstige landboutoestande het Sumer en Akkad ’n oorskot landbouprodukte gehad, maar daar was ’n tekort aan feitlik enigiets anders – veral metaalerts, hout en boustene. Al dié goed moes ingevoer word. Die uitbreiding van die Akkadiese Ryk tot by die "silwerberg" (moontlik die Taurusberge), die "seders" van Libanon en die koperneerslae van Magan is grootliks gemotiveer deur die doel om hierdie invoer te beheer. Een tablet lui:
""Sargon, die koning van Kisj, het in 34 veldslae geseëvier (oor die stede) tot by die rand van die see (en) hulle mure vernietig. Hy het die skepe van Meluhha, die skepe van Magan (en) die skepe van Dilmun laat vasmeer aan die kaai van Agade. Sargon die koning het voor (die god) Dagan gekniel (en) smeekbede tot hom gerig; (en) hy (Dagan) het hom die opperland gegee, naamlik Mari, Yarmuti (en) Ebla, tot by die Sederwoud (en) tot by die Silwerberg.""
- Inskripsie deur Sargon ( omstreeks 2270-2215 v.C.)
Internasionale handel het in die Akkadiese tydperk ontwikkel. Indus-Mesopotamiese betrekkinge is blykbaar ook uitgebrei: Sargon was (omstreeks 2300 of 2250 v.C.) die eerste Mesopotamiese heerser wat eksplisiet verwys het na die streek Meluhha, wat gewoonlik beskou word as Beloetsjistan of die Indusgebied.
Akkadiese kuns
Akkadiese beeldhouwerk is besonder fyn en realisties, en wys groot vordering sedert die vroeëre Sumeriese kuns.
Silinderseëls
Die Akkadiërs het beeldende kunste gebruik as medium vir ideologie. Hulle het ’n nuwe styl vir silinderseëls ontwikkel deur tradisionele diereversierings te gebruik, maar hulle te rangskik om inskripsies, wat dikwels sentrale dele van die uitleg geword het. Die figure het ook naturalistieser geword.
Nuwe elemente, veral uit die ryk Akkadiese mitologie, is ingesluit.
Taal
thumb|150px|links|’n Tablet in Akkadies, omstreeks 2100 v.C., klei. In die 3de millennium v.C. het ’n baie intieme simbiose tussen die Sumeriërs en Akkadiërs ontwikkel wat wydverspreide tweetaligheid ingesluit het. Die invloed van Sumeries op Akkadies en omgekeerd is op alle gebiede baie duidelik, van woordeskat tot sintaksis, morfologie en fonologie. Geleerdes verwys na die twee tale in die 3de millennium as ’n spraakbond. Omstreeks 2000 v.C. het Akkadies Sumeries geleidelik as spreektaal vervang (oor die presiese datum word gedebatteer), maar Sumeries is steeds gebruik as ’n heilige, seremoniële, letterkundige en wetenskaplike taal in Mesopotamië tot in die 1ste eeu n.C.
Digter-priesteres Enheduanna
thumb|150px|Enheduanna, dogter van Sargon, omstreeks 2300 v.C. Die Sumeriese letterkunde het gedurende die Akkadiese tydperk bly ontwikkel. Enheduanna, die dogter van Sargon en "vrou" (Sumeries: dam, "hoëpriesteres") van Nanna, die Sumeriese maangod, by die tempel van Sin by Ur (omstreeks 2285-2250 v.C.) is die eerste digter in die geskiedenis wie se naam bekend is. Haar bekende werke sluit in twee gesange vir die godin Inanna: die Juiglied van Inanna en In-nin sa-gur-ra. ’n Derde werk, die Tempelgesange, is ’n versameling spesifieke gesange oor die heilige tempels en die gode aan wie hulle opgedra is.
Dié digteres se werk is uitsonderlik: Hulle begin in die derde persoon, maar slaan oor na die eerste persoon van die digteres self. Hulle dui ook op ’n aansienlike ontwikkeling in die gebruik van wigskrif. As digteres, prinses en priesteres het sy, volgens William W. Hallo, "vir baie komende eeue standaarde gestel in al drie haar rolle".
Vloek van Akkad
In latere materiaal word vertel hoe die val van Akkad te wyte is aan Naram-Sin se aanval op die stad Nipper. Toe die koning deur twee onheilige orakels aangehits is, het hy die E-kur-tempel verwoes wat blykbaar onder beskerming van die god Enlil, hoof van die panteon, was. As gevolg hiervan het agt hoofgode van die Anunnaki-panteon glo saamgespan en hulle steun aan Akkad onttrek.
Die konings van Akkad was legendaries onder latere Mesopotamiese beskawings. Sargon is beskou as die prototipiese sterk en wyse leier, en sy kleinseun Naram-Sin as die bose en heillose leier (Unheilsherrscher in die ontleding van Hans Gustav Güterbock) wat sy ryk tot ondergang lei.
Prestasies
Dele van die Akkadiese Ryk was verbind met paaie, waarlangs ’n gereelde posdiens bedryf is. Kleiseëls wat die plek van ander seëls ingeneem het, het die naam van Sargon en sy seun opgehad. Dit lyk of ’n landregisterstelsel ook gebruik is en een van die dokumente daaroor lui ’n sekere Uru-Malik, wie se naam op Kanaänitiese oorsprong dui, was goewerneur van die land van die Amoriete, of Amurru soos die halfnomadiese volke van Sirië en Kanaän in Akkadies genoem is.
Dit is moontlik dat die eerste versameling sterrekundige waarnemings en aardse voorspellings gemaak is vir ’n biblioteek wat deur Sargon gestig is.
Die vroegste "jaarname", waardeur elke jaar van ’n koning se bewind genoem is na ’n belangrike daad van die koning, stam uit Sargon se bewind. Lyste van dié jaarname het daarna ’n kalenderstelsel gevorm wat in die meeste onafhanklike Mesopotamiese stadstate gebruik is. In Assirië is name egter genoem na die limmu wat elke jaar deur die koning aangestel is, eerder as na ’n gebeurtenis.
1385
Die jaar 1385 was 'n gewone jaar wat volgens die Gregoriaanse kalender op 'n Saterdag begin het. Dit was die 85ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad.
Rio Muni
Rio Muni (Fang: Mbini; Spaans: Río Muni) is die deel van Ekwatoriaal-Guinee wat op die Afrikavasteland geleë is (die res is op eilande). Dit is in 1778 deur Portugal aan Spanje afgestaan. Die grootste stad is Bata en die bevolking is hoofsaaklik Fangsprekend. Die naam is van die Munirivier afgelei.
Bevolking
Omtrent 883 000 mense woon in hierdie area. Dit is omtrent 72% van Ekwatoriaal-Guinee se bevolking.
Oshabeni
Oshabeni is 'n dorpie in die Umkhanyakude-distriksmunisipaliteit van KwaZulu-Natal provinsie in Suid-Afrika.
Wilgeboomspruit
Die Wilgeboomspruit is 'n rivier wat in die Vrystaat van Suid-Afrika vloei. Dit is 'n regtersytak van die Caledonrivier.
Hepsetus
Hepsetus is 'n vis genus wat hoort tot die familie Hepsetidae en het slegs een spesie en kom in Suider-Afrika voor. Die genus word maklik uitgeken aan sy gepunte kop en krokodil-tipe kaak. Dit is 'n unieke genus.
Spesie
Die enigste spesie wat in Suider-Afrika voorkom:
Die ander spesies is:
Koperstreek
duimnael|Koperstreek in Zambië
Die Koperstreek is 'n provinsie van Zambië in die kopermynboustreek, met boerdery- en beboste gebiede in die suide van die provinsie. Dit was die ruggraat van die land se ekonomie toe dit onder Britse beheer as Noord-Rhodesië bekend gestaan het en het ekonomiese groei kort na die Zambië se onafhanklikheid aangevuur, maar die provinsie se ekonomie is ernstig gekniehalter deur die ineenstorting van die kopermark in 1973, die nasionalisering van die kopermyne deur president Kenneth Kaunda en die tweede groot insinking van die kopermark in die jare negentig. Die provinsie grens aan die Demokratiese Republiek van die Kongo se Katanga-provinsie, wat ook ryk mineraalbronne besit.
Alexander Arnold (akteur)
Alexander Arnold (gebore 21 Desember 1992) is 'n Engelse akteur. Hy is bekend vir sy rolle in die rolprente Yesterday (2019) en The Outpost (2020), en in die televisiereekse Skins (2007) en Save Me (2018).
Gipsbord
Gipsbord is 'n boumateriaal wat hoofsaaklik uit gips vervaardig word. Die bord bestaan uit 'n kartonbedekking weerskante met 'n gipskern wat gebruik word vir droëmuur-konstruksie, gewoonlik vir nie-lasdraende binneste verdeelmure van kantoorgeboue en in 'n ander vorm vir die konstruksie van plafonne.
Koperstreek
Pad- en spoorverbindings strek van hier af noord tot by Lubumbashi in die DRK, maar die Tweede Wêreldoorlog het die twee destydse kolonies se ekonomiese so te sê vernietig, hoewel dit in die laaste jare weer begin herstel.
Gipsbord
Aanwending
Vanweë verskeie eienskappe soos geringe gewig, eenvoudige en vinnige bewerking en hoë brandweerstand word gipsbord veral gebruik vir die bou van ligte, nie-lasdraende binnemure, dakbekleding of deklae. As gevolg van die lae water- en vogbestandheid van gipsbord, behoort dit slegs binnemuurs aangewend te word.
Koperstreek
Natuurlewe
Die Koperstreek is Zambië se mees verstedelikte en geïndustrialiseerde provinsie en het geen nasionale wildtuine nie. Daar is wel privaatreservate, soos die Chembe-voëlpark wes van Kitwe, wat ook krokodille huisves. Die Chimfunshi Wildlife Orphanage red en versorg uitheemse sjimpansees.
Distrikte
duimnael|Die distrikte van die Koperstreek Die Koperstreek se tien distrikte dra elkeen die naam van sy vernaamste dorp of stad. Hulle is:
Gipsbord
Binnemure en Bekleding
Gipsbord kan gebruik word vir die oprig van nie-lasdraende binnemure, wat later maklik afgebreek of verander kan word. Gipsbord word ook aangewend as 'n droë versiering, waar die gipsbord as bekleding op rou mure met 'n bindmiddel geheg word. Dit word ook benut as bekleding om staal stutbalke en ander sodanige elemente van 'n konstruksie weg te steek. Dit kan dan ook gebruik word om elektriese installasies, loodgieterwerk, kombuistoerusting, ensovoorts te versteek. Openinge vir die uitvoer van onderhoud word in sulke gevalle sterk aanbeveel.
Spesiale Aanwendings
Spesiale gipsborde wat vooraf met spesiale middels behandel is, word gebruik vir vogtige kamers. Vir brandbeskerming word spesiale glasveselversterkte borde gebruik.
Napier, Nieu-Seeland
Napier (Māori: Ahuriri) is 'n stad in Nieu-Seeland met sowat 59 000 inwoners.
Op 3 Februarie 1931 verwoes 'n aardbewing van 7.9 op die Richterskaal groot dele van die stad Napier en Hastings; 256 mense het omgekom in Hawke's Bay.
Clathria conectens
Clathria conectens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1912 deur Hallmann.
1387
Die jaar 1387 was 'n gewone jaar wat volgens die Gregoriaanse kalender op 'n Maandag begin het. Dit was die 87ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad.
J. Morris Foster
J. Morris Foster (9 September 1881 – 24 April 1966) was 'n Amerikaanse akteur. Hy was bekend vir sy rolle in die rolprente The Gray Ghost (1917), The Blue Fox (1921), The Silent Vow (1922), en Nan of the North (1922).
Swakopmund
Swakopmund is 'n dorp in Namibië met 'n oppervlak van 112,9 vierkante kilometer en 'n geskatte bevolking van 44 725 (2011), wat in 1892 as die hoofhawe van die destydse Duitse kolonie Suidwes-Afrika gestig is. Dit is aan die mond van die Swakoprivier aan die Atlantiese Oseaan geleë, sowat 40 km noord van Walvisbaai (voorheen 'n Suid-Afrikaanse enklawe) en 378 km wes van die hoofstad, Windhoek.
Swakopmund staan bekend as een van die besbewaarde voorbeelde van Duitse art déco-argitektuur ter wêreld. Die dorp is ook al die "Durban van Suidwes" genoem, omdat dit reeds sedert die Duitse koloniale tydperk Namibië (vroeër Suidwes-Afrika) se gewildste vakansieoord aan die kus is. Dit val sedert die onafhanklikheidswording van die land in die administratiewe distrik Erongo.
Geskiedenis
Swakopmund het uit 'n Duitse militêre pos ontstaan, wat in 1892 of 1893 hier gestig is as hawe, omdat die Duitsers hulle eie hawe wou hê naas die Brits-beheerde Walvisbaai. In 1909 het dit dorpstatus verkry.
Die water is ysig, maar die strande is ruim. Daar is goeie geleenthede vir branderplankry en hengel. Die naam is afgelei van die Nama-woord tsoa ("agterent") en xoub ("uitwerpsel"), wat verwys na die modder en opdrifsels langs die rivier in vloedtye.
In die eerste jare ná die onafhanklikwording van Namibië in 1990, het Swakopmund se raad die oorspronklike Duitse en Afrikaanse straatname verander om meesal Swapo-politici te vereer.
Die geskatte bevolking in 2006 was 26 746, van wie 'n beduidende persentasie Duitssprekend is. Só oorwegend was die Duitse invloed hier, dat die gemeente van die NG Kerk eers in 1957 gestig is. Weens die aangename klimaat het die Afrikaanse bevolking mettertyd dié van baie "meer Afrikaanse" nedersettings soos Keetmanshoop, Gobabis en Mariental verbygesteek. Die gemeente Hentiesbaai is in 1995 afgestig van Swakopmund, wat sedertdien weer aangegroei het tot meer belydende lidmate as voor afstigting.
Ekonomie
Die ekonomie van Swakopmund word nog steeds deur die plaaslike Duitse gemeenskap oorheers. Toerisme en handel is die belangrikste bedrywe. Swakopmund lok nie net baie Europese toeriste nie, maar is ook 'n gewilde vakansieoord vir Namibiese toeriste. Dit het ook 'n gewilde woonplek vir afgetredenes uit Namibië en Suid-Afrika geword. 'n Grootskaalse bouprojek, die Waterfront, sal met sy nuwe strandgeriewe en 'n gholfbaan die aantreklikheid van Swakopmund as 'n toeristebestemming verder verhoog.
Een van die bekendste ondernemings op die dorp is die Hansa-brouery van Namibia Breweries Ltd.
Besienswaardighede
Van die besienswaardighede dagteken uit die Duitse koloniale tydperk, soos die Lutherse kerk, vuurtoring en doeanegebou, asook die imposante stasiegebou wat in die jare 90 van die vorige eeu as deel van die kasino-ontwikkeling opgeknap is.
Robert B. Williams (akteur)
Robert B. Williams (23 September 1904 – 17 Junie 1978) was 'n Amerikaanse akteur. Hy was bekend vir sy rolle in die rolprente Black Arrow (1944), The Killing (1956), The Bat (1959), en Hang 'Em High (1968).
John Acheson
John Acheson is 'n Britse akteur. Hy was bekend vir sy rolle in die rolprent You Can't Win 'Em All (1970) en in die televisiereekse Doctor Who (1963), Department S (1969), en The Persuaders! (1971).
Karasburg
Geskiedenis
Die plek was aan die Namas bekend as Nomsoros, maar die latere naam Kalkfontein-Suid is in 1939 na Karasburg verander om verwarring met Kalkfontein te vermy. Dit het dorpstatus in 1938 verkry, 'n dorpsbestuursraad in 1939 gekry en uiteindelik 'n dorpsraad in 1947. Die gemeente van die NG Kerk is in 1952 gestig, maar het sedert onafhanklikheidwording in 1989 met meer as die helfte belydende lidmate afgeneem tot nagenoeg 200 in 2006.
Tswelangpele
Tswelangpele is 'n klein nedersetting in die Vrystaat, Suid-Afrika. Tydens die apartheidera was Tswelangpele, direk suid langs Mmamahabane, waar die dorp Ventersburg se swartmense gewoon het.
Volgens die 2011-sensus het die nedersetting 'n bevolking van 2 150 gehad.
Laura Carmichael
Laura Carmichael (gebore 18 Julie 1986) is 'n Engelse aktrise. Sy is bekend vir haar rolle in die rolprente Tinker Tailor Soldier Spy (2011), Madame Bovary (2014), en A United Kingdom (2016), en in die televisiereeks Downton Abbey (2010).
CiNii
CiNii (IFA: 'saɪniː) is ’n bibliografiese databasisdiens vir materiaal in Japannese akademiese biblioteke, veral werk in Japannees en Engels wat in Japan gepubliseer is.
Die databasis bevat meer as 15 miljoen artikels uit meer as 3 600 publikasies.
Fang
Fang (Pangwe, Faŋ, Paŋwe) is 'n Afrika-taal, verwant aan Bulu. Dit word in Wes-Afrika, onder ander Rio Muni gepraat.
Hepsetidae
Hepsetidae, (Greepvisse) is 'n vis-familie van die orde Characiformes. Die familie het net een genus met twee spesies waarvan een in Suider-Afrika voorkom.
Molenhoek, Heumen
Molenhoek is ’n nedersetting in die munisipaliteit Heumen in die provinsie Gelderland in Nederland.
Magadan-oblast
Magadan-oblast (Russies: Магада́нская о́бласть, Magadanskaja oblast) is ’n deelgebied van Rusland. Dit lê in die Verre-Oosterse Federale Distrik en die hoofstad is Magadan.
Mseleni
Mseleni is 'n nedersetting in die Umkhanyakude-distriksmunisipaliteit van KwaZulu-Natal provinsie in Suid-Afrika.
Oh Land
Nanna Øland Fabricius (gebore 2 Mei 1985), bekend onder haar verhoognaam Oh Land, is 'n Deense aktrise. Sy is bekend vir haar rolle in die rolprente Abduction (2011), Türkisch für Anfänger (2012), en The Salvation (2014), en in die televisiereeks Teen Wolf (2011).
San Sebastián de los Reyes
San Sebastián de los Reyes is 'n stad in Spanje, naby Madrid en het 'n bevolking van 79 825 in 2011 gehad. Die stad lê ongeveer 18 km weg van die sentrum van Madrid en word ook beskou as een van Madrid se voorstede, alhoewel dit sy eie onafhanklike sentrum en stadslewe het.
Pierre Gasly
Pierre Gasly (gebore te Rouen, 7 Februarie 1996) is 'n Franse Formule 1-motorrenjaer wat tans vir die Scuderia AlphaTauri-span deelneem. Hy is die GP2-reekskampioen in 2016, en die naaswenner in die 2014 Formule Renault 3.5-reeks en die 2017 Super Formule-kampioenskap.
Hy maak sy Formule 1-debuut in die 2017 Formule Een-seisoen by die Scuderia Toro Rosso tydens die Maleisiese Grand Prix as plaasvervanger vir Daniil Kvyat. Hy het in 2019 na Red Bull Racing verskuif voor hy terug is Torro Rosso toe nadat hy tussen die Hongaarse en Belgiese ronde met Alexander Albon omgeruil is, as spanmaat van Daniil Kvyat. Gasly behaal sy eerste Formule Een-oorwinning tydens die Italiaanse Grand Prix in 2020 terwyl hy vir AlphaTauri jaag.
Volledige Formule Een-uitslae
* Seisoen nog aan die gang † Kon nie die ren voltooi nie, maar is geklassifiseer omrede hy meer as 90% van die wedrenafstand afgelê het. ‡ In België is halwe punte toegeken in 2021, na 'n verkorte wedren weens hewige reënbuie.
Laaispruit
Die Laaispruit is 'n rivier wat in die Vrystaat van Suid-Afrika vloei. Die dorp Marquard lê aan die oewers van die rivier, wat 'n sytak van die Vetrivier is.
Norman Foster (regisseur)
Norman Foster (13 Desember 1903 – 7 Julie 1976) was 'n Amerikaanse regisseur, akteur, en skrywer. Hy was bekend vir sy rolle in die rolprente I Cover Chinatown (1936), Mr. Moto Takes a Vacation (1939), en Woman on the Run (1950), en in die televisiereeks The Loretta Young Show (1953).
Robert Adams (akteur)
Robert Adams (1906 – 1965) was 'n Britse akteur. Hy was bekend vir sy rolle in die rolprente King Solomon's Mines (1937), Old Bones of the River (1938), en Caesar and Cleopatra (1945), en in die televisiereeks BBC Sunday-Night Theatre (1950).
Moermansk-oblast
Moermansk-oblast (Russies: Му́рманская о́бласть, Moermanskaja oblast) is ’n deelgebied van Rusland. Dit lê in die Noordwestelike Federale Distrik en die hoofstad is Moermansk.
Alison Carroll
Alison Carroll (gebore 21 Mei 1985) is 'n Engelse aktrise en vervaardiger. Sy is bekend vir haar rolle in die rolprente Doghouse (2009), Life Is an Art (2010), en The Kid (2010).
Dromedaris
Die dromedaris, of Arabiese kameel (Camelus dromedarius), is 'n groot, gelyktonige hoefdier, inheems aan Noord-Afrika, Wes-Asië en die bekendste lid van die kameelfamilie. Dromedarisse is duisende jare gelede vir die eerste keer in Sentraal- of Suid-Arabië mak gemaak. Daar is verdeeldheid onder deskundiges wat die datum betref; sommige glo dat dit ongeveer 4000 v.C. was en ander so onlangs as 1400 v.C. Tans is daar amper 13 miljoen mak dromedarisse, meestal in die gebied vanaf Indië tot Noord-Afrika. Buiten die ongeveer 700 000 wilde dromedarisse in Australië, is daar geen oorlewendes in die natuur nie. Die enigste ander oorlewende kameelspesie is die Baktriese kameel. Hulle is omtrent 2500 v.C., lank na die dromedaris, in Asië mak gemaak. Die Baktriese kameel is 'n bonkige, geharde dier en slaag daarin om in die skroeiende woestynhitte van Noord-Iran tot in die ysige koue van Tibet te oorleef. Die dromedaris is groter en vinniger, en met 'n ruiter kan hy 12 - 15 km/h handhaaf, vergeleke met die Baktriese kameel wat maar teen 4,5 km/h beweeg. ,. Kamele is inheems aan die Sahara-streek, maar het aan die begin van die laaste millennium v.C. in die natuur uitgesterf. Makgemaakte diere is in die streek ingebring deur die Persiese inval in Egipte deur Kambuses. Hierdie kamele is hoofsaaklik in Noord-Afrika gebruik en die Romeine het 'n afdeling berede soldate met kamele gebruik om die rand van die woestyn te patrolleer. Die Persiese kamele was nie besonder geskik om oor die Sahara handel te dryf nie. Die enkele reise oor die woestyn is met perdekoetse uitgevoer. Die sterker en meer bestendige Baktriese kamele het gedurende die vierde eeu Afrika binnegekom. Dit was eers na die Islamitiese inval dat hierdie kamele algemeen begin raak het. Hoewel die inval hoofsaaklik te perd gedoen is, het die nuwe verbintenisse met die Midde-Ooste dit moontlik gemaak dat groot hoeveelhede kamele ingevoer is. Hierdie kamele was baie geskik vir lang woestyntogte en kon swaar vragte dra. Vir die eerste keer het handeldryf oor die Sahara 'n werklikheid geword. Manlike dromedarisse het 'n sagte verhemelte wat hulle kan opblaas om 'n donkerpienk sak te vorm, wat 'n doula genoem word. Dit hang by die kante van die bek uit en die doel daarvan is om vroulike diere gedurende die paringseisoen aan te lok. Die draagtyd van die dromedaris duur ongeveer 12 maande. Gewoonlik word daar 'n enkele kalf gebore wat 18 maande lank soog. Wyfies is na 3 tot 4 jaar geslagsryp, en mannetjies na 5 tot 6 jaar. Die gemiddelde leeftyd in gevangenskap is omtrent 25 jaar, met sommige diere wat tot 50 jaar oud kan word. Volwassenes word tot 3 meter lank met 'n hoogte van 2 tot 2,2 meter, met 'n gewig van 450 tot 680 kg. Moderne mak dromedarisse word aangehou vir melk en vleis en om as pak- en rydiere gebruik te word. Anders as perde, kniel dromedarisse om passasiers en bagasie op te laai. By baie van die Egiptiese toeristebestemmings in die woestyn, kan berede polisiemanne op dromedarisse gesien word.
Aantekening
Vertaal van die ooreenstemmende artikel in die Engelse Wikipedia.
Roger Williams (akteur)
Roger Williams (8 Februarie 1898 – 18 Desember 1964) was 'n Amerikaanse akteur. Hy was bekend vir sy rolle in die rolprente Adventurous Knights (1935), The Fighting Coward (1935), Sky Racket (1937), en Heroes of the Alamo (1937).
Rooikraalspruit
Die Rooikraalspruit is 'n takrivier van die Mooirivier wat in die Noordwes van Suid-Afrika vloei.
Phomolong
Phomolong is 'n nedersetting in die Vrystaat, Suid-Afrika. Tydens die apartheidera was Phomolong waar die dorp Hennenman se swartmense gewoon het. Volgens die 2011-sensus het die nedersetting 'n bevolking van 20 562 gehad.
Clathria conica
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1963 deur Lévi.
McDonnell Douglas A-4 Skyhawk
Die McDonnell Douglas A-4 Skyhawk is 'n liggewig bomwerper wat op vliegdekskepe gebruik kon word. As gevolg van sy grootte was die vliegtuig koste-effektief en oor 'n tydperk van 25 jaar vervaardig. Dit was ook the scooter of Heineman's Hot Rod genoem. Laasgenoemde is 'n verwysing na die ontwerper, Ed Heineman. Heineman was besig met 'n kompakte, straalaangedrewe ontwerp toe die Amerikaanse Vloot dit geëvalueer het. Hierdie model was bekend as die XA4D-1. Dit was die eerste van nege prototipes en het op 22 Junie 1954 sy nooiensvlug voltooi. Daarna het die ontwikkeling vinnig gevorder en het dit die Douglas A-1 Skyraider vervang. Dit is deur die Amerikaanse Vloot en Marinierskorps gebruik asook verskeie ander lande. In kort was die vliegtuig 'n kragtige aanvalsbomwerper wat op hoë hoogtes kon vlieg, dit het 'n lang togafstand gehad en 'n verskeidenheid bomme en missiele gedra.
Produksie
Produksie van die A-4 het in September 1956 begin en die eerste vliegtuie is aan die vloot se VA-72-eskader afgelewer op 26 Oktober 1956. Omrede dit klein was kon die vliegtuig op 'n vliegdekskip gebruik word sonder dat die vlerke moes opvou. Dit was ongeveer die helfte van die massa van sy voorgangers wat dit vervang het en kon teen 1089 km/h op seevlak vlieg. Die vliegtuie wat gebruik is deur die VSA kon kernwapens dra.
Mercedes-Benz B-klas
Die Mercedes-Benz B-klas is 'n kompakte luukse motor wat deur die Duitse motorvervaardiger Mercedes-Benz vervaardig word. Dit is in wese 'n vergrote A-klas waarvan sommige enjins behou is, maar kragtiger enjins is ook beskikbaar. Dit het dieselfde basiese veringstelsel.
Soos die A-klas, en in teenstelling met enige ander voertuig wat Mercedes bou of al gebou het, is die B-klas 'n voorwielaangedrewe voertuig. Mercedes-Benz beskryf die B-klas as 'n kompakte sporttoermotor in plaas van 'n luikrug of veeldoelige voertuig, soos sy R-klas, wat 'n grandsporttoermotor genoem word.
Die derde generasie B-klas is tydens die Paryse Internasionale Motorskou op 2 Oktober 2018 bekendgestel. Dit bied semi-outomatiese bestuur wat uit die S-klas verkry is.
McDonnell Douglas A-4 Skyhawk
Produksie
Die laaste ontwikkeling was model A-4M, ook bekend as die Skyhawk II. Dit was spesiaal ontwikkel vir die Marinierskorps. Dit het vir die eerste keer in 1970 gevlieg en het onder andere 'n groter kajuit gehad vir beter sig. Dit kon ook met twee keer die massa opstyg teenoor die eerste modelle. Hierdie vliegtuig was aangedryf deur die J52-P-408 enjin. Dit is vervaardig tot in 1979. Die Amerikaanse Vloot se vlugdemonstrasie-eskader, die Blue Angels, het die vliegtuig vanaf 1974 tot 1986 gebruik.
Operasionele gebruik
Die Skyhawk was die eerste keer op 4 Augustus 1964 in operasionele aksie met die eerste aanvalle op Noord-Viëtnam. Die A-4's het gou beide die Vloot en Marinierskorps se kleiner bomaanvalle oor Viëtnam behartig. Skyhawks was ook in diens van die Argentynse, Australiese, Israelse, Koeweit, Singapoerse, Indonesië, Maleisië en Nieu-Seelandse lugmagte, sommige selfs tot na 2000.
Skyhawks van die Argentynse Lugmag het in 1982 aan die Falklandoorlog teen die Britse Magte deelgeneem. Op 12 Mei het Skyhawks die Britse HMS Glasgow uit aksie gestel en op 21 Mei het hulle die Britse landingsmagte by San Carlos aangeval. Op 25 Mei het hulle die HMS Coventry aangeval en gekelder. Hulle het egter tien Skyhawks in die gevegte verloor.
Die Skyhawk is in die rolprent Topgun gebruik.
Wald, Bern
Wald is 'n munisipaliteit in kanton Bern, in die distrik Bern-Mittelland van Switserland. In 2018 het 1177 mense in die munisipaliteit gewoon. In 2020 het meeste van die inwoners Duits gepraat.
Sean Cameron Michael
Sean Cameron Michael (gebore 24 Desember 1969) is 'n Suid-Afrikaanse akteur. Hy is bekend vir sy rolle in die rolprent Triggered (2020) en in die televisiereekse Black Sails (2014), MacGyver (2016), en Shooter (2016).
Mbazwana
Mbazwana is 'n dorp in die Umkhanyakude-distriksmunisipaliteit van KwaZulu-Natal provinsie in Suid-Afrika.
Filip van België
Filip van België (15 April 1960 - ) is die sewende koning van België. Hy bestyg die troon op 21 Julie 2013 op die Nasionale Dag van België. Hy volg sy vader, Albert II van België in die posisie op nadat hy op 3 Julie 2013 aangekondig het dat hy op die dag gaan abdikeer.
Johanna Ibrahim
thumb|Aartsbiskop Gregorios Johanna (links) van die [[Siries-Ortodokse Kerk van Aleppo in 2012 saam met die Oostenrykse politikus Reinhold Lopathka.]]
Onseepkans
Onseepkans is 'n nedersetting aan die Oranjerivier in die Noord-Kaap, 57 km noord van Pofadder en 107 km suidoos van Karasburg, Namibië.
Filip van België
Huwelik en kinders
Prins Filip raak op 10 September 1999 verloof aan Mathilde d'Udekem d'Acoz (20 Januarie 1973). Op 4 Desember 1999 trou hulle is Brussel. Hulle het vier kinders:
Onseepkans
Geskiedenis
Die dorpie is in 1916 as besproeiingsnedersetting gestig en is sedert 1936 deur 'n dorpsbestuursraad beheer. Die naam is afgelei van die Khoekhoen woord wat draai in die rivier waar die lemoendoringbome groei beteken, 'n verwysing na Parkinsonia africana. Die bevolking was net meer as 2 000 in 2011.
Johanna Ibrahim
Johanna Ibrahim (Siries: يوحنا إبراهيم), ook bekend as Gregorios Johanna Ibrahim (gebore 18 Augustus 1948) is die Siries-Ortodokse aartsbiskop van Aleppo.
Filip van België
Eksterne skakel
http://www.monarchie.be/nl/de-koninklijke-familie/koning-filip
Onseepkans
Grenspos
Onseepkans is ook 'n grenspos (oop 08:00–16:30); die grenspos aan Namibië se kant staan bekend as Velloorsdrif. Die brug oor die Oranjerivier is in 1962 geopen. Die R358-streeksroete verbind dié dorp met die N14-nasionale pad.
Anastasius I van Bisantium
Anastasius I (Latyn: Flavius Anastasius Augustus, Grieks: Ἀναστάσιος; omstreeks 430 – Julie 518) was die Bisantynse keiser van 491 tot 518. Tydens sy bewind is groot versterkings aangebring aan die grens van die Oos-Romeinse Ryk.
Vroeë lewe
Anastasius is in Dyrrhachium gebore, maar die datum is onseker – nie later nie as 430 of 431 n.C. Hy was die seun van Pompeius, ’n edelman van Dyrrachium, en sy vrou, Anastasia Constantina.
Hy het een swart en een blou oog gehad en sy bynaam was "Dicorus" (Grieks vir "met twee pupille").
Bewind
Met keiser Zeno se dood in 491 was Anastasius ’n hoë paleisamptenaar en hy is keiser gemaak deur Zeno se weduwee, Ariadne, wat hom verkies het bo Zeno se broer, Longinus.
Ariadne is kort ná sy troonbestyging op 20 Mei 491 met hom getroud. Hy het gewild geword ná ’n vermindering van belasting en het groot energie getoon in die administrasie van staatsake.
Buitelandse beleid en oorloë
Anastasius het die Isauriese Oorlog begin teen die indringer Longinus en die Anastasiese Oorlog teen die Persiese Sassaniede.
Die Isauriese Oorlog (492-497) is veroorsaak deur die Isauriese ondersteuners van Longinus, die broer van Zeno wat oorgesien is toe Anastasius tot keiser verkies is. Die oorlog is beëindig met die Slag van Cotyaeum in 492, maar rebelle-oorlogvoering het nog ’n paar jaar daarna voortgeduur.
In die Anastasiese Oorlog (502–505) het die Sassaniede die stede Theodosiopolis en Amida verower, maar die Romeine het Amida terugverower. Albei partye was uitgeput toe vrede in 506 gesluit is sonder ’n verandering aan die stand van sake. Anastasius het daarna die sterk fort Daras gebou om die Perse uit te hou. Die Balkan-provinsies is egter verwoes deur invallende Slawiërs en Bulgare. Om Konstantinopel en omgewing te beskerm het die keiser die Anastasiese Mure laat bou.
Anastasius is op 9 Julie 518 sonder kinders dood. Hy is opgevolg deur Justinus I, ’n offisier wat deur die leër en volk verkies is.
Johanna Ibrahim
Lewe
Ibrahim is in Qamishly, Sirië, gebore. Hy het van 1973 tot 1976 kerkstudies en kerkreg in Rome studeer. Hy het in 1973 ’n monnik geword, in 1976 ’n diaken en toe ’n priester en in 1979 ’n biskop. In 1988 het hy die uitgewery Al Raha Mardin in Aleppo gestig.
Ibrahim het verskeie grade behaal, onder meer ’n doktorsgraad van die Universiteit van Birmingham in Brittanje. Voordat hy ’n biskop in Sirië geword het, het hy posisies beklee in Irak, Swede, Nederland, België en Libanon. Hy was op die komitee van verskeie internasionale godsdiensrade.
In 2013 is Ibrahim en die Grieks-Ortodokse metropolitaan van Aleppo, Boulos Jazidji, deur militante in die Siriese Burgeroorlog ontvoer; dit was ’n paar jaar lank onbekend wat van hulle geword het. Die program Beloning vir Reg het $5 miljoen uitgeloof aan iemand met inligting oor die ISIS-netwerk wat verantwoordelik was vir die ontvoering van hulle en drie ander geestelikes, Maher Mahfouz, Michael Kayyal en Paolo Dall'Oglio. In Januarie 2020 het die Vatikaanstad se nuusagentskap, Agenzia Fides, berig oor ’n verslag deur Mansur Salib, wat in die berig beskryf word as ’n "Siriese burger in die Verenigde State", wat in ’n blog op Medium.com gepubliseer is. Daarin word beweer die twee biskoppe is in 2016 vermoor.
Hồ Chí Minh-roete
Die Hồ Chí Minh-roete (wat ook in Viëtnam bekend staan as die "Trường Sơn-roete") was 'n logistieke stelsel wat van die Demokratiese Republiek van Viëtnam (Noord-Viëtnam) deur die koninkryke van Laos en Kambodja geloop het na die Republiek van Viëtnam (Suid-Viëtnam). Die stelsel het steun verleen in die vorm van mannekrag en voorrade aan die Nasionale Bevrydingsfront (NLF) (die Viëtkong of "VC" deur sy teenstanders) en die People's Army of Vietnam (PAVN), die staande Noord-Viëtnamese leër, tydens die Viëtnamoorlog.
Dit is deur die Amerikaners vernoem na die Noord-Viëtnamese president Hồ Chí Minh. Alhoewel die roete meestal in Laos was, het die kommuniste dit die Trường Sơn Strategiese Toevoerroete (Đường Trường Sơn) genoem, na die Viëtnamese naam vir die Annamitiese reeks-berge in Sentraal-Viëtnam. Die Noord-Viëtnamese noem dit ook die Roete 559, na die mans en vroue van Korps 559. In die oerwoud het hulle 'n doolhof van bospaadjies van 19 000 kilometer gelê waarlangs soldate en toerusting na die Suide beweeg het.
Volgens die Amerikaanse veiligheidsagentskap se amptelike geskiedenis van die oorlog was die roete-stelsel "een van die groot prestasies van militêre ingenieurswese van die 20ste eeu." Die roete was in staat om troepe wat in die suide geveg het voldoende te bevoorraad, 'n militêre prestasie, ongeag die feit dat dit die plek was van die enkele mees intense bombardementveldtog in die geskiedenis beleef het. Bomme het gemiddeld elke sewe minute op die roete ontplof.
1388
Die jaar 1388 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 88ste jaar van die 14de eeu n.C. In teenstelling met gewone jare het die jaar 366 dae en 'n 29 Februarie gehad. Volgens die Juliaanse kalender het die jaar op 'n Woensdag begin.
Henk Wybenga
Henk Wybenga (1947–1993) is ’n Afrikaanse skrywer.
Lewe en werk
Hendrik Wybenga is op 18 Februarie 1947 in Boksburg gebore. Hy studeer aan die Potchefstroomse Universiteit vir Christelike Hoër Onderwys en behaal in 1974 die B.A. Honneurs-graad in Drama. Hy is akteur en in die sewentigerjare lektor in Drama aan die Potchefstroomse Universiteit vir Christelike Hoër Onderwys en ook dramaresensent. Hier stel hy die Henk Wybenga-beurs beskikbaar aan die mees belowende dramastudent. As akteur vertolk hy onder andere in 1976 ’n rol in die rolprent “Vergeet my nie”. Hierna word hy reklameskrywer van beroep en beklee die pos as Skeppende Hoof vir Afrikaans by B.S.B. Bates, terwyl hy in ’n woonstel in Randburg bly. As vryskut lewer hy verskeie bydraes vir koerante, veral onderhoude met medeskrywers. Hy verloor sy werk in 1992. Tydens die beraad van die Afrikaanse Skrywersgilde op Maselspoort naby Bloemfontein word hy op 24 April 1993 dood in sy bad aangetref, nadat hy vermoedelik ’n epileptiese aanval gekry en verdrink het. Hy is nooit getroud nie.
Skryfwerk
Verskeie van sy kortverhale word in Tydskrif vir Letterkunde gepubliseer. Sy bundel “Kortsluitings” bevat sestien kort-kortverhale wat meestal gesitueer is in gewelddadige, bruuske situasies wat die rassespanning in Suid-Afrika belig. Hy dokumenteer nougeset die tydgenootlike, met ’n fyn aanvoeling vir dit wat deel is van die politieke dilemma van alle mense. Veral die verhaal “Haak, Vrystaat!” is treffend met ’n veelseggende slot, waarin die vraag na die rugby die verhaal terugvoer na die begin en veel sê oor die spreker se gevoel jeens die ontstellende gebeure. Ander temas wat hy aanraak is die polarisasie tussen witmense onderling, die sinloosheid van geweld en die impak van dwelms op gedrag. Die titel vind weerklank in die lengte (of kortheid) van die verhale wat tog telkens goed sluit, en veral in die emosionele kortsluitings sonder die vind van sin in die gebeure wat in die verhale uitgebeeld word. Van sy verhale word in versamelbundels opgeneem, insluitende “Vuurslag” onder redaksie van Hennie Aucamp en “Voetpad” van Elsabe Steenberg. Hy skryf ook kinderverhale vir die radioprogram Siembamba en gedigte, waarvan enkeles in Tydskrif vir Letterkunde gepubliseer word.
Nasionale Dag van België
Die Nasionale Dag van België word jaarliks op 21 Julie in België gevier. Die dag gedenk die inhuldiging van die eerste Belgiese koning, Leopold van Saksen-Coburg-Gotha. Die dag is as 'n nasionale vakansiedag geproklameer. Winkels, banke en poskantore is gesluit en openbare dienste word nie op die dag gelewer nie.
Historiese gebeure
Leopold reis per boot vanaf Engeland na Calais, waarna hy per koets na De Panne in België geneem word. Hy trek verder deur die land en lê op 21 Julie 1831 die grondwetlike eed as eerste koning van België in Brussels af.
Aorai
duimnael|links|270px|Berg Aorai is op Tahiti Nui geleë. Aorai is ’n berg op Tahiti Nui, die grootste deel van Tahiti in Frans-Polinesië in die suidelike Stille Oseaan. Op ’n hoogte van 2 066 m bo die seevlak is dit die tweede hoogste punt op Tahiti.
Aorai is een van drie berge wat Tahiti vermoedelik gevorm het. Die ander twee is Orohena (2 241 m) en Roonui (1 332 m).
Slankrooivlerkie
Die Slankrooivlerkie (Pseudobarbus tenuis) is 'n varswatervis wat endemies is aan die bergsytakke van die Gourits- en Keurboomsrivier in die Wes-Kaap. In Engels staan die vis bekend as die Slender redfin.
Voorkoms
Die vis het 'n slanke lyf met die kop wat langer is as wat dit breed is en daar is een paar baarde om die mond. Die mannetjies het tuberkels op die kop. Die vis is olyfbruin en is silwer aan die onderkant en laer gedeelte van die sye. Daar is 'n donker steep in die middel van die sye. Die vis word tot 80 mm lank.
Habitat
Die vis leef in poele in helder, vloeiende bergstrome. Hulle vreet alge, detritus, ongewerweldes en ander organismes wat op die bodem leef. Hulle broei in die somer.
Bewaringstatus
Die vis is bedreig. Visbevolkings word bedreig deur wateronttrekking en deur uitheemse spesies soos baars en forel.
Clathria contorta
Clathria contorta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Karl Jatho
Karl Jatho was 'n Duitse pionier, uitvinder, vermaaklikheidster en siviele werker. Hy is gebore op 3 Februarie 1873 en is oorlede op 8 Desember 1933.
Hy het in Hannover, Duitsland gebly toe hy begin belangstel in die lugvaart. Hy het begin om 'n kragaangedrewe vliegtuig in die vroeë 1900's te ontwerp. Hy het die Zanonia saad gebruik as patroon vir sy ongewone vlerk-ontwerp omdat dit lank en stabiel kan sweef. Die ontwerp het eers drie lae gehad maar het gou verander na twee lae toe hy begin toetse uitvoer het. Krag is deur 'n 10 perdekrag-enjin wat 'n tweelemvliegskroef aangedryf het, voorsien.
Dit word beweer dat die eerste vlug van Jatho se vliegtuig op 18 Augustus 1903 plaasgevind het en deur 4 getuies gesien is -  4 maande voor die Wright-broers hul eerste vlug gehad het! Hy het net 'n vinnige hop gemaak van 61m lank en 3m hoog in teenstelling met Orville Wright se 36m in 12 sekondes. Karl was nie baie gelukkig met sy vliegtuig nie, dit het nie genoeg krag gehad nie en die plat vlerke was nie so goed soos die Wright-broers se geboë vlerk nie.
Hy het op die ou einde opgegee met die volgende rede wat hy aangeteken het:
Meeste historici erken dat Jatho 'n kragaangedrewe vlug gehad het- maar sy vliegtuig se kontrolesisteem was nie goed genoeg nie, en sy vlug nie lank genoeg nie.
Hy het later in 1909 'n suksesvolle vliegtuig gebou en gevlieg. Karl Jatho het ook 'n vliegskool en vliegtuigfabriek tot stand gebring, maar nie een van die twee was suksesvol nie.